Thorne Bay

Thorne Bay er en by i statistikkområdet Prince of Wales-Outer Ketchikan i den sørøstlige delen av den amerikanske delstaten Alaska. Byen ligger langs østkysten av øya Prince of Wales, ved Clarence-stredet, om lag 67 kilometer nordvest for Ketchikan og 88 kilometer sør for Wrangell.

Thorne Bay har 489 innbyggere, hvorav 92,5 prosent hvite og 2,9 prosent urinnbyggere (i 2000).National Oceanic and Atmospheric Administration,  Community Profiles for North Pacific Fisheries-Alaska. Utgitt i desember 2005. Side 149-151. Besøkt 29. august 2014.  Byen ble bygd rundt tømmerdrift som ble utført i området, og den har navn etter Frank Manley Thorn, som var overoppsynsmann i U.S. Coast & Geodetic Survey fra 1885 til 1889.At byen fikk navnet Thorne Bay, skyldtes at Thorns navn ble stavet feil i en offentliggjøring. På 1960-tallet hadde Thorne Bay det største skogsbruket i Nord-Amerika. Byen fikk eget styre i 1982.

Næringslivet i Thorne Bay består i hovedsak av fiske, turisme, tømmerhogst og arbeid i offentlig sektor. Byen har en landingsplass for sjøfly, og det er veiforbindelse til blant annet Hollis, hvor det er fergeforbindelser til blant annet Ketchikan.

Noter

Referanser

 Eksterne lenker 


Kategori:Byer i Prince of Wales–Hyder Census Area
Kategori:Byer i Alaska